1. ΒΑΣΙΛΙΚΟΝ ΔΙΑΤΑΓΜΑ της 18 Ιαν./3 Φεβρ. 1954 Περί συγκροτήσεως Συμβουλίου Ενεργείας παρά των Υπουργείω Βιομηχανίας. ΄Εχοντες υπ’ όψει το άρθρ. 17 παρ. 1 γ του Α.Ν. 1671 του 1951 «περί Υπουργικού Συμβουλίου και Υπουργείων», προτάσει των Ημετέρων επί του Συντονισμού, Οικονομικών και Βιομηχανίας Υπουργών, μετά την υπ’ αριθ. 677/53 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, ως και την υπ’ αριθ. 796/53 γνωμοδότησιν του Συμβουλίου της Επικρατείας, αποφασίζομεν και διατάσσομεν: ΄Αρθρ.1.-Παρά τω Υπουργείω Βιομηχανίας συνιστάται «Συμβούλιον Ενεργείας» όπερ γνωμοδοτεί επί απάντων των τεχνικών και οικονομικών θεμάτων και των διοικητικής φύσεως ζητημάτων των κοινής ωφελείας επιχειρήσεων και οργανισμών, ως επίσης και επί των κανονισμών του προσωπικού αυτών, των υπαγομένων εις την αρμοδιότητα της Γενικής Ηλεκτρολογικής Διευθύνσεως, άτινα είτε εκ διατάξεων της κειμένης Νομοθεσίας είτε λόγω γενικωτέρας σημασίας αυτών προαπαιτούσι τοιαύτην γνωμοδότησιν. Ο Υπουργός Βιομηχανίας δύναται να παραπέμπη εις το Συμβούλιον τούτο προς γνωμοδότησιν και παν έτερον θέμα, όπερ κατά την κρίσιν αυτού έχει ανάγκην ερεύνης υπό του Συμβουλίου τούτου. ΄Αρθρ.2.-Το Συμβούλιον Ενεργείας απαρτίζεται εκ των κάτωθι: 1)Toυ Τεχνικού Συμβούλου του Υπουργείου Βιομηχανίας. 2)Του Γενικού Διευθυντού της Γενικής Ηλεκτρολογικής Διευθύνσεως του Υπουργείου Βιομηχανίας. 3)Του Γενικού Διευθυντού της Γενικής Μηχανολογικής Διευθύνσεως του Υπουργείου Βιομηχανίας. 4)Του παρά τω Υπουργείω Βιομηχανίας Παρέδρου του Νομικού Συμβουλίου του Κράτους. 5)Των Διευθυντών των Ηλεκτρολογικών Διευθύνσεων του Υπουργείου Βιομηχανίας. 6)Του Διευθυντού της Διευθύνσεως Υδροδυναμικών Έργων του Υπουργείου Δημοσίων Εργων. 7)Του Διευθυντού της Διευθύνσεως Βιομηχανίας του Υπουργείου Συντονισμού. 8)Ενός Καθηγητού του Εθνικού Μετσοβίου Πολύτεχνείου, οριζομένου δι’ αποφάσεως του Υπουργού Βιομηχανίας μεταξύ δύο ειδικών Καθηγητών, προτεινομένων υπό της Συγκλήτου του Ε.Μ.Π. εκ της Σχολής Ηλεκτρολόγων-Μηχανολόγων. 9)Ενός αντιπροσώπου του Τεχνικού Επιμελητηρίου της Ελλάδος οριζομένου δι’ αποφάσεως του Υπουργού Βιομηχανίας μεταξύ δύο αντιπροσώπων προτεινομένων υπό της αντιπροσωπείας του Τ.Ε.Ε. 10)Ενός μέλους του Διοικητικού Συμβουλίου της Δημοσίας Επιχειρήσεως Ηλεκτρισμού οριζομένου δι’ αποφάσεως του Υπουργού Βιομηχανίας μεταξύ δύο τοιούτων προτεινομένων υπό του Διοικητικού Συμβουλίου αυτής. 11)Ενός αντιπροσώπου της Ενώσεως Βιομηχανιών Ηλεκτρισμού οριζομένου δι’ αποφάσεως του Υπουργού Βιομηχανίας μεταξύ δύο προτεινομένων υπό του Διοικητικού αυτής Συμβουλίου. Η θητεία των υπ’ αριθ. 8, 9, 10 και 11 μελών του Συμβουλίου, ορίζεται διετής. ΄Αρθρ.3.-Του Συμβουλίου Ενεργείας προεδρεύει ο Τεχνικός Σύμβουλος του Υπουργείου Βιομηχανίας, τούτου δε ελλείποντος, απόντος ή κωλυομένου ο αρχαιότερος των Γενικών ΔιευθυνΣελ. 91 Συμβούλιο Ενέργειας 13.Δ.α.1 των, μελών του Συμβουλίου τούτου και τούτων ελλειπόντων, απόντων ή κωλυομένων, ο κατά βαθμόν ανώτερος και μεταξύ ισοβάθμων ο αρχαιότερος αυτών. Καθήκοντα Γραμματέως εκτελεί εις των επί βαθμώ Αρχιμηχανικού ή Μηχανικού υπαλλήλων της Γενικής Ηλεκτρολογικής Διευθύνσεως οριζόμενος μετά του αναπληρωτού αυτού δι’ αποφάσεως του Υπουργού Βιομηχανίας. ΄Αρθρ.4.-Το Συμβούλιον Ενεργείας ευρίσκεται εν απαρτία παρόντων επτά τουλάχιστον μελών αυτού, γνωμοδοτεί δε κατά πλειοψηφίαν, της ψήφου του Προέδρου επικρατούσης εν ισοψηφία. Ο Πρόεδρος του Συμβουλίου Ενεργείας δύναται να καλή εις τας συνεδριάσεις αυτού και πρόσωπα μη μέλη αυτού, υπαλλήλους του Δημοσίου, Οργανισμών Δημοσίου ή Ιδιωτικού Δικαίου και ιδιώτας, εφ’ όσον ήθελε κρίνει την συμμετοχήν αυτών χρήσιμον. Τα πρόσωπα ταύτα παρίστανται άνευ ψήφου. Κρινομένης οιασδήποτε υποθέσεως, απασχολούσης το Συμβούλιον, δύνανται οι εδιαφερόμενοι δι’ αιτήσεως αυτών προς τον Πρόεδρον του Συμβουλίου και προ της λήψεως γνωμοδοτήσεως, να εκθέσωσι προφορικώς ενώπιον του Συμβουλίου, εν συνεδρία ευρισκομένου, τας απόψεις των. Κατά την παρουσίαν αυτών παν μέλος του Συμβουλίου, δύναται να θέση αυτοίς ερωτήματα προς μόρφωσιν γνώμης. ΄Αρθρ.5.-Το από 27/9-1.10.1952 Β.Δ/μα «περί συγκροτήσεως Συμβουλίου Ενεργείας παρά τω Υπουργείω Βιομηχανίας» καταργείται. Εις τον Ημέτερον επί της Βιομηχανίας Υπουργόν, ανατίθεμεν την εκτέλεσιν και εφαρμογήν του παρόντος Δ/τος. Σελ. 92 13.Δ.α.1 Συμβούλιο Ενέργειας